Temeljem članka 32. Statuta Općine Kaštelir-Labinci-Castelliere-S. Domenica (Službene novine Općine Kaštelir-Labinci 02/09, 02/13 i 01/21), na sjednici Općinskog vijeća Općine Kaštelir-Labinci-Castelliere-S.Domenica održanoj dana 31. svibnja 2022. godine, donosi slijedeću

**ODLUKU**

**o sufinanciranju ljetnog kampa učenika na području Općine Kaštelir-Labinci Castelliere-S. Domenica u 2022. godini**

Članak 1.

Prema Programu javnih potreba u području društvenih djelatnosti, kulturi, socijali, sportu, vatrogastvu i civilne zaštite za 2022. godinu Općine Kaštelir-Labinci-Castelliere-S.Domenica planira se provedba programa Ljetnog kampa namijenjen učenicima osnovne škole, u cilju organiziranog provođenja vremena učenika za vrijeme ljetnih praznika.

Članak 2.

U Program ljetnog kampa učenici se uključuju temeljem odluke roditelja ili skrbnika.

Članak 3.

Troškove provedbe programa ljetnog kampa u 2022. godini snose roditelji odnosno skrbnici djeteta.

Članak 4.

Općina Kaštelir-Labinci-Castelliere-S.Domenica sufinancira boravak djece s prebivalištem na području Općine Kaštelir-Labinci-Castelliere-S.Domenica u ljetnom kampu, ukoliko se ispune slijedeći uvjeti:

* da se radi o djetetu i roditeljima koji imaju prebivalište na području Općine Kaštelir-Labinci – Castelliere-S. Domenica,
* da se radi o djetetu koje je upisalo pohađanje programa ljetnog kampa.

Ispunjavanje uvjeta iz stavka 1. ove Odluke dokazuje se dostavom slijedećih dokumenata:

* preslika osobne iskaznice ili uvjerenja o prebivalištu za roditelje i dijete,
* potvrda o pohađanju programa ljetnog kampa, izdanu od pravne osobe koja je organizirala ljetni kamp,
* dokaz o podmirenju obaveza ljetnog kampa u vidu potvrde o plaćanju.

Visina sufinanciranja određuje se kako slijedi:

* + Općina Kaštelir-Labinci – Castelliere-S. Domenica će sudjelovati u ekonomskoj cijeni boravka djeteta u ljetnom kampu 2022.godine sa 500,00 kuna po djetetu za prvu smjenu,
	+ ako dijete polazi više smjena, učešće Općine Kaštelir-Labinci – Castelliere-S. Domenica u daljnjim smjenama iznosi 50 % iznosa učešća prve smjene.

Postupak priznavanja prava na sufinanciranje programa ljetnog kampa i donošenje rješenja o priznavanju prava na sufinanciranje provodi Jedinstveni upravni odjel Općine Kaštelir-Labinci – Castelliere-S. Domenica, na temelju zahtjeva roditelja.

Članak 5.

Sredstva u visini od 10.000,00 kuna osigurana su u Proračunu Općine Kaštelir-Labinci – Castelliere – S. Domenica na poziciji R106 *„Sufinanciranje ljetnog kampa za PŠ Kaštelir“*.

Članak 6

Za provođenje ove Odluke zadužuje se Jedinstveni upravni odjel Općine Kaštelir-Labinci – Castelliere – S. Domenica.

Članak 7.

Ova Odluka stupa na snagu osmi dan od dana objave u „Službenim novinama Općine Kaštelir-Labinci – Castelliere-S. Domenica“.

KLASA: 024-02/22-01/03

URBROJ: 2163-21-01-22- 04

Kaštelir - Castelliere, 31. svibanj 2022. godine.

OPĆINSKO VIJEĆE OPĆINE KAŠTELIR-LABINCI CASTELLIERE-S.DOMENICA

|  |  |
| --- | --- |
|  | PREDSJEDNIKOPĆINSKOG VIJEĆAIvan Legović  |